Kasutajad ja grupid
Administreerimine > Kasutajad ja grupid
Siin saad lisada, muuta ja deaktiveerida kasutajakontosid ja gruppe.
Üks kasutaja võib korraga kuuluda mitmesse gruppi. Näiteks võib kasutaja olla nii Juhtkonnas kui ka Müügiosakonnas. Lisaks on igal kasutajal on roll, tänu millele saad määrata igale kasutajale sobivad õigused ja võimalused. Loe kasutaja rollide ja õiguste kohta.
Kasutajate gruppide abil saad kõikides vaadetes valida kasutaja filtri abil terve grupi kasutajaid korraga, ega pea seda tegema ükshaaval. Näiteks uue sündmuse lisamisel saad sündmusele korraga lisada kõik ühe või mitme grupi liikmed.
Aktiivsed ja mitteaktiivsed kasutajad
Ülevaatlikus aknas on näha kasutajate, litsentside ja vabade kasutajakontode arvu.
Kasutajad on jagatud gruppidesse aktiivse ja mitteaktiivse staatuse järgi. Kui märgid konto mitteaktiivseks, vabastatakse ka litsents ning antud kasutaja ei saa enam sinu keskkonda sisse logida.
Kasutajakontosid ei saa kustutada, kuid saad need märkida mitteaktiivseks. Nii jäävad loodud seosed, näiteks kasutajaga seotud projektid, müügiarved jms keskkonda alles.
Kõik selle kasutajaga seotud projektid ja ülesanded saab välja filtreerida ning delegeerida teistele kasutajatele.
Litsentside arvu suurendamiseks kasuta iseteenindust: Administreerimine > Pakett, lisad ja arveldamine. Siin saad muuta oma Scoro keskkonna paketti ning aktiveerida oma keskkonnale lisavõimalusi. Loe veel.